######

###### J e g y z ő k ö n y v

**Készült:** a Karcag Városi Önkormányzat Képviselő-testületének **2017. április 19-én** megtartott üléséről(**2017/V. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Molnár Pál, Dr. Kanász-Nagy László, Nagyné László Erzsébet, Karcagi‑Nagy Zoltán, Szepesi Tibor, Pánti Ildikó, Andrási András, Lengyel János, Dr. Kovács László képviselők

Dr. Czap Enikő aljegyző, Nagyné Major Mária civil kapcsolatok ügyintézője, Dr. Zilahi Krisztina jogi referens, Dr. Mihályi László ügyvéd, Kunné Nánási Mónika a Madarász Imre Egyesített Óvoda intézményvezető-helyettese, Andrási Zoltán az "Erőforrás" Kft. ügyvezetője, Karcag TV, Hírmondó képviselője, Donkó Gábor informatikus, Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvvezető

**Távolmaradt:** Gyurcsek János alpolgármester, Rózsa Sándor jegyző, Kovács Szilvia alpolgármester

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 10 fő megjelent, az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket.

**Dobos László polgármester:** Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a "KOVÁTS MIHÁLY" Alapítvány alapító okiratának módosítására
 | Dobos László polgármester |
| 1. Javaslat a "NYELVI LABORRAL A NYELVTANULÁSÉRT" Alapítvány alapító okiratának módosítására
 | Dobos László polgármester |
| 1. Javaslat a "Karcagért" Közalapítvány alapító okiratának módosítására
 | Dobos László polgármester |
| 1. Javaslat a Madarász Imre Egyesített Óvoda „NEMZETI TEHETSÉG PROGRAM – A hazai és a határon túli Tehetségsegítő Tanácsok, tehetségfejlesztő szervezetek és közösségek támogatása NTP-HTTSZ-17” cím elnyerésére kiírt pályázaton való részvételére
 | Gulyás Ferencné intézményvezető |
| 1. Javaslat a Madarász Imre Egyesített Óvoda „NEMZETI TEHETSÉG PROGRAM – A hazai és határon túli óvodai tehetség-kibontakoztató programok támogatása NTP‑OTKP-17” cím elnyerésére kiírt pályázaton való részvételére
 | Gulyás Ferencné intézményvezető |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 10 igen szavazat, nemleges szavazat, tartózkodás nem volt

**99/2017. (III.28.) „kt.” sz. h a t á r o z a t**

**a Karcag Városi Önkormányzat Képviselő-testülete 2017. április 19-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:**Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

Napirend előtti kérdés, észrevétel nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat a "KOVÁTS MIHÁLY" Alapítvány alapító okiratának módosítására |

**Dobos László polgármester:** Az önkormányzat három alapítványának kell az alapító okirat módosítását megtárgyalni. Köszöntötte Dr. Mihály László ügyvéd urat, aki nagy segítségükre volt abban, hogy az alapító okiratok módosítása teljesen törvényesen és szabályszerűen történjen meg. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Az előterjesztésnek két határozati javaslata van. Először a *"****a„KOVÁTS MIHÁLY” Alapítvány alapító okiratának módosításáról****"* című határozati javaslatot tette fel szavazásra. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**100/2017. (IV. 19.) „kt.” sz. határozat**

**a„KOVÁTS MIHÁLY” Alapítvány alapító okiratának módosításáról**

A Karcag Városi Önkormányzat Képviselő-testülete, mint alapító, a Polgári Törvénykönyvről szóló 2013. évi V. törvény 3:378. § és a 3:391. § (1)-(2) bekezdései alapján a „KOVÁTS MIHÁLY” Alapítvány többszörösen módosított alapító okiratát (továbbiakban: alapító okirat) az alábbiak szerint módosítja:

Az alapító okirat IX. pontja az eddigi utolsó bekezdést követően egy további bekezdéssel egészül ki az alábbi megfogalmazással:

„*A kuratórium tagjai az alapítvány vezető tisztségviselői, így rájuk vonatkozóan alkalmazni kell az alábbi kizárási és összeférhetetlenségi szabályokat is:*

*Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.*

*Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.*

*A vezető tisztségviselő ügyvezetési feladatait személyesen köteles ellátni.*

*Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.*

*Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.*

*Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.”*

Az alapító okirat VII. pont negyedik bekezdése az alábbiakra egészül ki:

„*Az alapítvány működtetését a kuratórium tagjai rendszeres díjazás nélkül* látják el, de a munkájuk során felmerült költségeiket az alapítvány megtéríti. *A kuratórium tagja ilyen igény esetén köteles a felmerült költségekről bizonylatot bemutatni vagy a felmerült költséget egyéb, hitelt érdemlő módon alátámasztani. Az alapító bármikor jogosult írásban a kuratórium tagjainak vagy az alapítvány tevékenységében részt vevő más személyek javára eseti vagy rendszeres díjazást megállapítani. Ilyen alapítói döntés esetén az alapítvány köteles az esti vagy rendszeres díjat az alapítói döntés szerint a jogosultnak megfizetni.”*

Az alapító okirat VII/A. pont első bekezdése az alábbiakra módosul:

„*Az alapítvány jogi személy. Az alapítvány képviseletét a jogi személy tisztségviselőiként a kuratórium tagjai látják el az alábbiak szerint:*

*- a kuratórium elnökének képviseleti joga önálló, korlátlan;*

*- a kuratórium alelnökének képviseleti joga önálló, korlátlan;*

*- a kuratórium titkárának képviseleti joga önálló, korlátlan.”*

Az alapítványlétesítő okiratát az alapító képviseletében Dobos László polgármester a törvényszerű, aktuális záradékkal és aláírásával látja el, majd az okiratszerkesztésre felkért ügyvéd záradéka és ellenjegyzése kerül feltüntetésre.

Az alapító gondoskodik a jelen módosításokat tartalmazó, egységes szerkezetű alapító okirat elkészítéséről és jelen határozathoz történő csatolásáról.

A Képviselő-testület felkéri a Karcag Városi Önkormányzat Jegyzőjét, hogy az alapító okirat módosításából eredő feladatokat - a kuratórium és az ügyben eljárásra megbízott ügyvéd közreműködésével - végezze el.

Felelős: Rózsa Sándor jegyző

Határidő: 2017. április 27.

Erről értesülnek:

1. Karcag Városi Önkormányzat Képviselő-testület tagjai, lakhelyükön
2. Karcag Városi Önkormányzat Jegyzője
3. „KOVÁTS MIHÁLY” Alapítvány, a kuratórium elnöke (intézményi és civil kapcsolatok ügyintézője útján)
4. Szolnoki Törvényszék, 5000 Szolnok, Kossuth L. út 1. (eljáró ügyvéd közreműködésével)
5. Dr. Mihály Ügyvédi Iroda, 5300 Karcag, Kertész J. u. 5. II. lh. fsz. 2.

**Dobos László polgármester:** Következő "***a „KOVÁTS MIHÁLY” Alapítvány módosításokkal egységes szerkezetbe foglalt alapító okiratának elfogadásáról"*** határozati javaslat. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**101/2017. (IV. 19.) „kt.” sz. határozat**

**a „KOVÁTS MIHÁLY”Alapítvány módosításokkal egységes szerkezetbe foglalt alapító okiratának elfogadásáról**

A Karcag Városi Önkormányzat Képviselő-testülete, mint alapító, a Polgári Törvénykönyvről szóló 2013. évi V. törvény 3:378. § és a 3:391. § (1)-(2) bekezdései alapján a „KOVÁTS MIHÁY” Alapítvány módosításokkal egységes szerkezetbe foglalt alapító okiratát (a határozat melléklete) elfogadja.

A Képviselő-testület felkéri a Karcag Városi Önkormányzat Jegyzőjét, hogy a módosításokkal egységes szerkezetbe foglalt alapító okiratból eredő feladatokat - a kuratórium és az ügyben eljárásra megbízott ügyvéd közreműködésével - végezze el.

Felelős: Rózsa Sándor jegyző

Határidő: 2017. április27.

Erről értesülnek:

1. Karcag Városi Önkormányzat Képviselő-testület tagjai, lakhelyükön
2. Karcag Városi Önkormányzat Jegyzője
3. „KOVÁTS MIHÁLY” Alapítvány, a kuratórium elnöke (intézményi és civil kapcsolatok ügyintézője útján)
4. Szolnoki Törvényszék, 5000 Szolnok, Kossuth L. út 1. (eljáró ügyvéd közreműködésével)
5. Dr. Mihály Ügyvédi Iroda, 5300 Karcag, Kertész J. u. 5. II. lh. fsz. 2.

**101/2017. (IV. 19.) „kt.” sz. határozat melléklete:**

**„KOVÁTS MIHÁLY” Alapítvány**

**ALAPÍTÓ OKIRAT**

**(egységes szerkezetben)**

A Karcag Városi Önkormányzat Képviselő-testülete Kováts Mihály – az amerikai függetlenségi háború karcagi származású ezredese – emlékének ápolása érdekében alapítványt *alapított határozatlan időre, melynek létesítő okiratát a hatályos törvényi szabályozáshoz igazodóan az alábbiak szerint foglal egységes szerkezetbe.*

I.Az alapítvány neve:

„KOVÁTS MIHÁLY” Alapítvány

II. Az alapítvány célja:

Kulturális örökség megóvása. Hazai és külföldi adományokból olyan pénzalap megteremtése, amelyből Kováts Mihály emlékének ápolását a város biztosítani tudja.

II/A. Az alapítvány jellege:

Az alapítvány közvetlen politikai tevékenységet nem folytat, szervezete pártoktól független és azoknak anyagi támogatást nem nyújt, azoktól anyagi támogatást nem kaphat, országgyűlési képviselő-jelöltet nem állíthat és nem támogathat és ezt a jövőre vonatkozóan is kizárja.

II/B. Az alapítvány cél szerinti tevékenysége:

Az alapítvány az alábbi közhasznú tevékenységeket végzi:

* tudományos tevékenység, kutatás
* nevelés és oktatás, képességfejlesztés, ismeretterjesztés
* kulturális tevékenység
* kulturális örökség megóvása
* műemlékvédelem
	+ a magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység
* sporttal kapcsolatos tevékenység.

Az alapítvány céljainak megvalósítása érdekében az alapító okiratban meghatározott közhasznú tevékenységeket folytatja.

E közhasznú tevékenységeket a Magyarország helyi önkormányzatairól szóló 2011. évi CLXXXIX. törvény 13. § (1) bekezdése 1., 7., 15. és 16. pontjaiban meghatározott helyi közügyek, valamint helyben biztosítható közfeladatok körében ellátandó helyi önkormányzati feladatokhoz kapcsolódóan végzi, melyek az alábbiak:

* 1. településfejlesztés, településrendezés;
* 7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;
* 15. sport, ifjúsági ügyek;
* 16. nemzetiségi ügyek.

*(E közhasznú tevékenységet ellátva az alapítvány a célt közvetlenül szolgálja és a feladatot részben közvetlenül, részben közvetetten ellátja, (az állami és önkormányzati feladatot részben átvállalva), mely közfeladat a kulturális örökség védelméről szóló 2001. évi LXIV. tv. 5. § (1)-(2) bekezdései és 6. § (1) bekezdése alapján, valamint az önkormányzatokról szóló 2011. évi CLXXXIX. tv. 13. § (1) bekezdés 1, 7, 15. és 16. pontja értelmében).*

Az alapítvány tagsággal nem rendelkezik, értelemszerűen nem zárja ki, hogy más is részesülhessen közhasznú szolgáltatásából.

III. Az alapítvány vagyona:

A Városi Önkormányzat Képviselő-testülete – mint alapító – 100.000, azaz egyszázezer 00/100 Ft-os induló tőkéje.

IV. Az alapítvány *vagyona* felhasználásának módja:

Az alapítvány önálló jogi személy, vagyonát a *K&H Bank Zrt.* betéti számláján kezeli.

Az alapítványhoz befolyt összeg felhasználása kizárólagosan az alapítvány céljával kapcsolatos kiadásokra történhet, amelyről a kezelő szervezet dönt.

Az alapítvány gazdasági-vállalkozási tevékenységet csak közhasznú vagy az alapító okiratban meghatározott alapcél szerinti tevékenység megvalósítását nem veszélyeztetve végez. Gazdálkodása során elért eredményét nem osztja fel, azt az alapító okiratában meghatározott közhasznú tevékenységre fordítja.

Az alapítvány *az alapítót, az esetleges csatlakozót és ezek hozzátartozóit,* a vezető tisztségviselőt, a támogatót, az önkéntest, valamint e személyek közeli hozzátartozóját - a jogszabályban meghatározottak kivételével - cél szerinti juttatásban nem részesítheti.

Az alapítvány bármely cél szerinti juttatását pályázathoz kötheti, továbbá a jogszabályi feltételek teljesülése esetén pályázathoz köteles kötni. A pályázatra vonatkozó szabályokat a kuratórium határozza meg. *A vagyon felhasználásának módja: eseti, rendszeres támogatások, juttatások, pályázati úton juttatott támogatások, ösztöndíjak, természetbeni juttatások nyújtása az alapítvány céljának, feladatainak, tevékenységének megfelelően. Az eseti vagy rendszeres támogatásokról, juttatásokról, pályázati kiírásokról, az elbírálás rendjéről, a pályázati határidőkről, a pályázati úton juttatott támogatásokról, az ösztöndíjakról, a természetbeni juttatásokról a kuratórium dönt. Az alapítvány pályázat kiírása nélkül évente a vagyona 5%-ának mértékéig, de legfeljebb összesen egymillió forint (közvetlen vagy közvetett) támogatást nyújthat az alapító okiratban foglalt célokra. Meghívásos pályázat kiírására kizárólag akkor kerülhet sor, ha*

*- azt törvény vagy kormányrendelet lehetővé teszi és*

*- pályázati kiírás tartalmazza a támogatási célt, a támogatás feltételeit és az elszámolás részletes rendjét.*

Az alapítvány váltót, illetve más hiteljogviszonyt megtestesítő értékpapírt nem bocsáthat ki.

Az alapítvány gazdasági-vállalkozási tevékenységének fejlesztéséhez közhasznú tevékenységét veszélyeztető mértékű hitelt nem vehet fel.

Az alapítvány kezelő szervének *normatív és* működési feltételeit biztosítani kell.

Az alapító jogi személy az alapítvány céljára felajánlott összeget az alapító okirat aláírását követő 8 napon belül befizeti az alapítványnak a *K&H Bank Zrt*-nél nyitott betéti számlájára.

V. Az alapítvány székhelye: Karcag, Kossuth tér 1.

VI. Az alapítvány *ügyvezetőszerve*:

*A kuratórium az alapítvány ügyvezető szerve. A kuratórium tagjai az alapítvány vezető tisztségviselői.*

*A kuratórium három természetes személyből áll, akik közül legalább kettőnek állandó belföldi lakóhellyel kell rendelkeznie.*

*Az alapítvány kedvezményezettje és annak közeli hozzátartozója nem lehet a kuratórium tagja. Az alapító és közeli hozzátartozói nem lehetnek többségben a kuratóriumban.*

*A kuratórium tagjait (elnökét, alelnökét, titkárát) az alapítószóban vagy írásban kéri fel, a tagok írásban nyilatkoznak arról, hogy a kuratóriumi tagságot vállalják.*

*A kuratórium tagjainak megbízása határozatlan időre szól. A kuratóriumi tagságmegszűnésére a jogi személy tisztségviselőinek megbízatása megszűnésére vonatkozó hatályos törvényi rendelkezések irányadók, továbbá a kuratórium tagját megbízatásának lejárta előtt az alapítványi cél megvalósításának közvetlen veszélyeztetése esetén az alapítói jogok gyakorlója hívhatja vissza.*

*A kuratórium tagjai:*

*- elnök:* Szekrényesi László,*5300*Karcag Kerekes István u. 45. *szám alatti lakos;*

*- alelnök: Orvos-Tóth Endre Sándor, 5300 Karcag, Madarasi út 6. szám alatti lakos;*

*- titkár:* Keserűné Ébner Tünde,*5300*Karcag, Püspökladányi út 77/b. 1. em. 3.*szám alatti lakos.*

*VII. A kuratórium feladata,működésének* szabályai:

Az alapítvány vagyonának kezelője a kuratórium.

 A kuratórium dönt az alapítványi vagyon *- első sorban az induló vagyon feletti részének - felhasználásáról,* amely

* Kováts Mihály életútjának megismertetése érdekében szervezett kiállítások, rendezvények szervezéséhez,

**–** kiadvány megjelentetéséhez,

* bármely Kováts Mihály emlékének ápolását biztosító tevékenységre, tárgyi eszközre, beruházásra használható fel.

A kuratórium dönt minden olyan kérdésben, amelyet a jogszabály vagy az alapító okirat hatáskörébe utal.

*Az alapítvány működtetését a kuratórium tagjai rendszeres díjazás nélkül látják el, de a munkájuk során felmerült költségeiket az alapítvány megtéríti. A kuratórium tagja ilyen igény esetén köteles a felmerült költségekről bizonylatot bemutatni vagy a felmerült költséget egyéb, hitelt érdemlő módon alátámasztani. Az alapító bármikor jogosult írásban a kuratórium tagjainak vagy az alapítvány tevékenységében részt vevő más személyek javára eseti vagy rendszeres díjazást megállapítani. Ilyen alapítói döntés esetén az alapítvány köteles az esti vagy rendszeres díjat az alapítói döntés szerint a jogosultnak megfizetni.*

A kuratórium évente szükség szerint, de legalább két ülést tart. A kuratórium ülését az elnök hívja össze *legalább 8 nappal az ülést megelőzően* írásos meghívóval, amely tartalmazza az ülés napirendjét. *Bármely kuratóriumi tag kérheti kuratóriumi ülés összehívását a cél és az ok megjelölésével. Ilyen kérelem esetén a kuratórium elnöke köteles a kérelem beérkezésétől számított nyolc napon belül intézkedni az ülés összehívásáról. Ha ennek a kötelezettségének a kuratórium elnöke nem tesz eleget, a kuratórium ülését a kérelmet előterjesztő tag is összehívhatja. Az alapító önkormányzat képviselő-testületének tagjai tanácskozási joggal részt vehetnek a kuratórium ülésein, meghívásukról az elnök gondoskodik. A felügyelőbizottság elnökét és tagjait a kuratórium üléseire meg kell hívni, akik az ülésen tanácskozási joggal vehetnek részt.* A kuratórium ülését az elnök, akadályozatása esetén *az alelnök vagy a titkár* vezeti. A kuratórium ülése nyilvános, amely nyilvánosság jogszabályban meghatározott esetekben korlátozható. A döntéshozatalhoz a tagok több mint felének jelenléte szükséges. A kuratórium döntéseit *- ha jogszabály másként nem rendelkezik -*nyílt szavazással, egyszerű szótöbbséggel hozza. A kuratórium üléséről jegyzőkönyv készül, melyhez csatolni kell a meghívót és mellékleteit, valamint a jelenléti ívet.

A kuratórium döntéseiről nyilvántartást kell vezetni, melynek tartalmazni kell:

- a kuratórium döntéseinek tartalmát, időpontját és a hatályát, illetve a döntést támogatók és ellenzők személyre megállapítható számarányát;

- a döntésnek az érintettekkel való közlési módját és a nyilvánosságra hozatal módját, valamint ezek idejét;

- a működéssel kapcsolatban keletkezett iratokba való betekintés rendjét.

Az alapítvány a jogszabályi rendelkezések alapján köteles éves beszámolót készíteni. A kuratórium által határozattal elfogadott beszámolót, valamint annak mellékleteit, a közhasznúsági mellékletet az adott üzleti év mérleg fordulónapját követő ötödik hónap utolsó napjáig letétbe helyezi és közzéteszi. A letétbe helyezési és a közzétételi kötelezettségét az alapítvány a mindenkori jogszabályok rendelkezései szerint teljesíti.

A kuratórium elnöke évenként beszámol az alapítvány működéséről, gazdálkodásáról, valamint az alapítványi célok megvalósításáról az alapítónak.

A beszámoló elfogadásáról az alapító határozattal dönt.

A működéssel kapcsolatban keletkezett iratokba való betekintés rendje, a nyilvánosság biztosítása:

* A kuratórium határozatait és az éves beszámolót, valamint a közhasznúsági jelentést bárki megtekintheti, illetve azokból saját költségére másolatot készíthet.

Akinek a határozat jogát vagy jogos érdekét érinti, az megtekintheti annak az ülésnek a jegyzőkönyvét, amelyen a határozatot hozták. A kuratórium jegyzőkönyvei nyilvánosak, kivéve a zárt üléseken készült jegyzőkönyveket. A kuratórium zárt üléséről készült jegyzőkönyvbe, annak az őt érintő részébe betekinthet az, akinek az abban foglalt határozat jogát vagy jogos érdekét érinti.

* A kuratórium döntéseit az érintettekkel haladéktalanul szóban és ezen felül 15 napon belül írásban is – telefax, postai levél vagy e-mail útján – köteles közölni.
* A döntések nyilvánosságra hozatalát az alapítvány székhelyén történő kifüggesztéssel kell biztosítani.
* A kuratórium – a nyilvánosságra hozatal érdekében – az alapítvány tevékenységének és gazdálkodásának legfontosabb adatait, a működésére, szolgáltatásai igénybevétele módjára vonatkozó információkat, beszámolóit köteles a „Karcagi Hírmondó” c. helyi újságban közzétenni.

VII/A. Az alapítvány képviselete:

*Az alapítvány jogi személy. Az alapítvány képviseletét a jogi személy tisztségviselőiként a kuratórium tagjai látják el az alábbiak szerint:*

*- a kuratórium elnökének képviseleti joga önálló, korlátlan;*

*- a kuratórium alelnökének képviseleti joga önálló, korlátlan;*

*- a kuratórium titkárának képviseleti joga önálló, korlátlan.*

*A kuratórium nevében kötelezettségvállalásra az elnök önállóan, az alelnök (az elnök akadályozottsága esetén) önállóan, a titkár (az elnök és az alelnök akadályozottsága esetén) önállóan jogosult.*

*A pénzforgalmi számláról pénz felvétele, utalványozása és átutalása során ugyancsak az előző pontban foglaltak szerint kell eljárni. A számviteli jogszabályokban írt rendelkezéseket és az alapítvány pénzkezelésére vonatkozó normákat önálló pénzfelvétel esetén is következetesen, utólag rekonstruálhatóan be kell tartani, a bizonylatokat és egyéb kapcsolódó dokumentumokat az előírt ideig, bármikori ellenőrzésre alkalmas rendezettséggel meg kell őrizni.*

VII/B. A felügyelőbizottság:

*Az alapítók három tagból álló felügyelőbizottság létrehozását rendelik el azzal a feladattal, hogy az ügyvezetést az alapítvány érdekeinek megóvása céljából ellenőrizze.*

*A felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója az alapítvány vezető tisztségviselője.*

*A felügyelőbizottság tagjai a felügyelőbizottság munkájában személyesen kötelesek részt venni. A felügyelőbizottság tagjai az alapítvány ügyvezetésétől függetlenek, tevékenységük során nem utasíthatóak.*

*Az alapító választja a felügyelőbizottsági tagokat (elnökét és két tagját). A felügyelőbizottsági tagsági jogviszony az elfogadással jön létre.*

*A felügyelőbizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy a felügyelőbizottsági tag lemondó nyilatkozatát az alapítvány vezető tisztségviselőjéhez intézi.*

*A felügyelőbizottság köteles az alapító döntéshozó szerve elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni.*

*A felügyelőbizottság az alapítvány irataiba, számviteli nyilvántartásaiba, könyveibe betekinthet, a vezető tisztségviselőktől és az alapítvány munkavállalóitól felvilágosítást kérhet, a jogi személy fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja.*

*A felügyelőbizottság határozatait a jelenlévők szótöbbségével hozza.*

*A felügyelőbizottsági tagok az ellenőrzési kötelezettségük elmulasztásával vagy nem megfelelő teljesítésével a jogi személynek okozott károkért a szerződésszegéssel okozott kárért való felelősség szabályai szerint felelnek a jogi személlyel szemben.*

*A felügyelőbizottság ellenőrzi az alapítvány működését és gazdálkodását. Ennek során a vezető tisztségviselőktől jelentést, az alapítvány munkavállalóitól pedig tájékoztatást vagy felvilágosítást kérhet, továbbá az alapítvány könyveibe és irataiba betekinthet, azokat megvizsgálhatja.*

*A felügyelőbizottság tagja az alapítvány kuratórium ülésén tanácskozási joggal részt vehet.*

*A felügyelőbizottság köteles az intézkedésre való jogosultságának megfelelően a kuratóriumot vagy az alapítót tájékoztatni és a kuratórium ülésének összehívását annak összehívását kezdeményezni, ha arról szerez tudomást, hogy*

*- a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé;*

*- a vezető tisztségviselők felelősségét megalapozó tény merült fel.*

*Az alapító ülését vagy a kuratórium ülését a felügyelőbizottság indítványára - annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén az alapító értesítésére és a kuratórium ülésének összehívására a felügyelőbizottság is jogosult.*

*Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a felügyelőbizottság köteles haladéktalanul értesíteni a törvényességi ellenőrzést ellátó szervet.*

*A felügyelőbizottság tagjai:*

*elnök: Kocsis István, 5300 Karcag, Püspökladányi út 13-15. III. lh. 3. em. 24. szám alatti lakos;*

*tagok: Csányi Sándor, 5300 Karcag, Kisújszállási út 137/c.. szám alatti lakos,*

*Dr. Sántha József, 5300 Karcag, Kisújszállási út 11/b. szám alatti lakos.*

*A felügyelőbizottság ügyrendjét maga határozza meg.*

VIII. Az alapítványhoz való csatlakozás módja:

*Az alapítvány nyitott. Azon* személyek, *akik* az alapítvány céljával egyetértenek és az alapító okiratban foglaltakat elfogadják, folyamatosan csatlakozhatnak az alapítványhoz *az alapítóhoz intézett ilyen irányú írásbeli kérés és ennek alapítói elfogadása estén, legalább* 40.000 Ft-ot elérő pénzösszeg *befizetésével*. *A pénzösszeg megfizetése és az alapító által történő elfogadása önmagában nem eredményez csatlakozást, csakis az alapító ilyen tartalmú kifejezett, írásbeli határozatban rögzített elfogadása eredményez csatlakozást. Külföldi csatlakozónál a devizaösszeg hivatalos árfolyamon átszámított forint összege az irányadó.*

IX. Az összeférhetetlenség szabályai:

A kuratórium határozathozatalában nem vehet részt az a személy, aki vagy akinek közeli hozzátartozója a határozat alapján:

- kötelezettség, vagy felelősség alól mentesül;*vagy*

- bármilyen más előnyben részesül, illetve a megkötendő jogügyletben egyébként érdekelt. (Nem minősül előnynek az alapítvány célszerinti juttatásai keretében *a* bárki által megkötés nélkül igénybe vehető nem pénzbeli szolgáltatás.)

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

* amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
* amellyel szemben az állami adó- és vámhatóság jelentős összegű adóhiányt tárt fel,
* amellyel szemben az állami adó- és vámhatóság üzletzárás intézkedést alkalmazott, vagy üzletzárást helyettesítő bírságot szabott ki,
* amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

*A kuratórium tagjai az alapítvány vezető tisztségviselői, így rájuk vonatkozóan alkalmazni kell az alábbi kizárási és összeférhetetlenségi szabályokat is:*

*Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.*

*Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.*

*A vezető tisztségviselő ügyvezetési feladatait személyesen köteles ellátni.*

*Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.*

*Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.*

*Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.*

X. Az alapítvány *átalakulása,*megszűnése:

*Az alapítvány átalakulására és megszűnésére a jogi személyek átalakulására, megszűnésére vonatkozó általános, és az alapítvány átalakulására, megszűnésére vonatkozó különös törvényi rendelkezések irányadók. Ezen felül az alapítványt, mint közalapítványt a bíróság az alapító kérelmére megszünteti, ha az alapító okiratban jelzett közfeladatok ellátásának biztosítása más módon vagy más szervezeti keretben hatékonyabban megvalósítható. Az alapítvány megszűnése esetén az alapítvány vagyona – a hitelezők kielégítése után – az alapító erre vonatkozó külön határozata szerint használandó fel, aki köteles azt a megszűnt alapítvány céljaihoz hasonló célra fordítani és erről a nyilvánosságot megfelelően tájékoztatni.”*

XI.*Záró rendelkezések:*

*Az alapítványa „Karcagi Hírmondó” című helyi újságban, ennek akadálya esetén a helyben szokásos egyéb módon közzéteszi a létesítő okirat módosítása esetén annak egységes szerkezetbe foglalt, elfogadott szövegét.*

Az alapító okiratban nem szabályozott kérdésekben *a Polgári Törvénykönyvről szóló 2013. évi V. törvény és az egyéb hatályos jogszabályok vonatkozó rendelkezéseit* kell alkalmazni.

Záradék:

Jelen egységes szerkezetbe foglalt alapító okirat készült a Karcag Városi Önkormányzat Képviselő-testületének, *mint* alapítónak, a „KOVÁTS MIHÁLY”Alapítvány alapító okiratának módosításáról szóló *…../2017. (IV.….) „kt.” sz. határozatában foglaltak szerint. A létesítő okirat módosítására a határozat szerint törölt, illetőleg az egységes szerkezetű létesítő okiratban dőlt betűvel szedett módosítások adtak okot. Igazolom, hogy a létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának.*

Karcag, *2017. április ….*

……………………………………

a Karcag Városi Önkormányzat alapító

képviseletében

Dobos László polgármester

*Jogi képviselői záradék:*

*Alulírott ügyvéd, a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 38. § (2) bekezdése alapján igazolom, hogy a létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának. Az egységes szerkezetű létesítőokirat elkészítésére az előzőleg hatályos létesítő okiratból – az alapítói határozat szerint - törölt, valamint a jelen egységes szerkezetű okiratban dőlt betűvel szedett szövegrészek változása adott okot.*

*Egységes szerkezetű okiratba foglaltam és ellenjegyzem (09-408).*

*Karcag, 2017. április ….*

……………………………………

*Dr. Mihály László*

*ügyvéd*

|  |  |
| --- | --- |
| **2. napirendi pont:** | Javaslat a "NYELVI LABORRAL A NYELVTANULÁSÉRT" Alapítvány alapító okiratának módosítására |

**Dobos László polgármester:** Kérdés, hozzászólás van-e?

Kérdés, észrevétel nem hangzott el.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Az előterjesztésnek két határozati javaslata van. Először a *"****a „NYELVI LABORRAL A NYELVTANULÁSÉRT” alapítvány alapító okiratának módosításáról***" című határozati javaslatot tette fel szavazásra. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**102/2017. (IV. 19.) „kt.” sz. határozat**

**a „NYELVI LABORRAL A NYELVTANULÁSÉRT” alapítvány alapító okiratának módosításáról**

A Karcag Városi Önkormányzat Képviselő-testülete, mint alapító, a Polgári Törvénykönyvről szóló 2013. évi V. törvény 3:378. § és a 3:391. § (1)-(2) bekezdései alapján a „NYELVI LABORRAL A NYELVTANULÁSÉRT” alapítvány többszörösen módosított alapító okiratát (továbbiakban: alapító okirat) az alábbiak szerint módosítja:

Az alapító okirat X. pontja az eddigi utolsó bekezdést követően egy további bekezdéssel egészül ki az alábbi megfogalmazással:

„*A kuratórium tagjai az alapítvány vezető tisztségviselői, így rájuk vonatkozóan alkalmazni kell az alábbi kizárási és összeférhetetlenségi szabályokat is:*

*Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.*

*Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.*

*A vezető tisztségviselő ügyvezetési feladatait személyesen köteles ellátni.*

*Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.*

*Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.*

*Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.”*

Az alapító okirat VI. pont ötödik bekezdésének negyedik mondata – mely „Szavazategyenlőség esetén az elnök szavazata dönt.” szövegezésű volt – törlésre kerül.

Az alapító okirat VI. pont utolsó bekezdése az alábbiakra egészül ki:

„*Az alapítvány működtetését a kuratórium tagjai rendszeres díjazás nélkül* látják el, de a munkájuk során felmerült költségeiket az alapítvány megtéríti. *A kuratórium tagja ilyen igény esetén köteles a felmerült költségekről bizonylatot bemutatni vagy a felmerült költséget egyéb, hitelt érdemlő módon alátámasztani. Az alapító bármikor jogosult írásban a kuratórium tagjainak vagy az alapítvány tevékenységében részt vevő más személyek javára eseti vagy rendszeres díjazást megállapítani. Ilyen alapítói döntés esetén az alapítvány köteles az esti vagy rendszeres díjat az alapítói döntés szerint a jogosultnak megfizetni.”*

Az alapító okirat VI/A. pont első bekezdése az alábbiakra módosul:

„*Az alapítvány jogi személy. Az alapítvány képviseletét a jogi személy tisztségviselőiként a kuratórium tagjai látják el az alábbiak szerint:*

*- a kuratórium elnökének képviseleti joga önálló, korlátlan;*

*- a kuratórium alelnökének képviseleti joga önálló, korlátlan;*

*- a kuratórium titkárának képviseleti joga önálló, korlátlan.”*

Az alapítványlétesítő okiratát az alapító képviseletében Dobos László polgármester, továbbá Györfi Sándor alapító és dr. Mándoki István alapító a törvényszerű, aktuális záradékkal és aláírásával látja el, majd az okiratszerkesztésre felkért ügyvéd záradéka és ellenjegyzése kerül feltüntetésre.

Az alapító gondoskodik a jelen módosításokat tartalmazó, egységes szerkezetű alapító okirat elkészítéséről és jelen határozathoz történő csatolásáról.

A Képviselő-testület felkéri a Karcag Városi Önkormányzat Jegyzőjét, hogy az alapító okirat módosításából eredő feladatokat - a kuratórium és az ügyben eljárásra megbízott ügyvéd közreműködésével - végezze el.

Felelős: Rózsa Sándor jegyző

Határidő: 2017. április 27.

Erről értesülnek:

1. Karcag Városi Önkormányzat Képviselő-testület tagjai, lakhelyükön
2. Karcag Városi Önkormányzat Jegyzője
3. „NYELVI LABORRAL A NYELVTANULÁSÉRT” alapítvány, a kuratórium elnöke (intézményi és civil kapcsolatok ügyintézője útján)
4. Szolnoki Törvényszék, 5000 Szolnok, Kossuth L. út 1. (eljáró ügyvéd közreműködésével)
5. Dr. Mihály Ügyvédi Iroda, 5300 Karcag, Kertész J. u. 5. II. lh. fsz. 2.

**Dobos László polgármester:** Következő *"****a „NYELVI LABORRAL A NYELVTANULÁSÉRT” alapítvány módosításokkal egységes szerkezetbe foglalt alapító okiratának elfogadásáról***" határozati javaslat. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**103/2017. (IV.19.) „kt.” sz. határozat**

**a „NYELVI LABORRAL A NYELVTANULÁSÉRT” alapítvány módosításokkal egységes szerkezetbe foglalt alapító okiratának elfogadásáról**

A Karcag Városi Önkormányzat Képviselő-testülete, mint alapító, a Polgári Törvénykönyvről szóló 2013. évi V. törvény 3:378. § és a 3:391. § (1)-(2) bekezdései alapján a „NYELVI LABORRAL A NYELVTANULÁSÉRT” alapítvány módosításokkal egységes szerkezetbe foglalt alapító okiratát (a határozat melléklete) elfogadja.

A Képviselő-testület felkéri a Karcag Városi Önkormányzat Jegyzőjét, hogy a módosításokkal egységes szerkezetbe foglalt alapító okiratból eredő feladatokat - a kuratórium és az ügyben eljárásra megbízott ügyvéd közreműködésével - végezze el.

Felelős: Rózsa Sándor jegyző

Határidő: 2017. április 27.

Erről értesülnek:

1. Karcag Városi Önkormányzat Képviselő-testület tagjai, lakhelyükön
2. Karcag Városi Önkormányzat Jegyzője
3. „NYELVI LABORRAL A NYELVTANULÁSÉRT” alapítvány, a kuratórium elnöke (intézményi és civil kapcsolatok ügyintézője útján)
4. Szolnoki Törvényszék, 5000 Szolnok, Kossuth L. út 1. (eljáró ügyvéd közreműködésével)
5. Dr. Mihály Ügyvédi Iroda, 5300 Karcag, Kertész J. u. 5. II. lh. fsz. 2.

**103/2017. (IV. 19.) „kt.” sz. határozat melléklete:**

**„NYELVI LABORRAL A NYELVTANULÁSÉRT” alapítvány alapító okirata**

**(egységes szerkezetben)**

A Karcag Városi Önkormányzat (Karcag, Kossuth tér 1.), valamint Györfi Sándor Karcag, Petőfi u. 10/a. és Dr. Mándoki István Karcag, Madarasi u. 9-11. sz. alatti lakosok általános iskolai nyelvi labor létrehozását segítő alapítványt *alapítottak határozatlan időre, melynek létesítő okiratát a hatályos törvényi szabályozáshoz igazodóan az alábbiak szerint foglalnak egységes szerkezetbe.*

1. Az alapítvány neve:

**„NYELVI LABORRAL A NYELVTANULÁSÉRT”**

1. Az alapítvány célja: adományokból nyelvi laboratórium felszerelése és berendezése, amely lehetővé teszi az általános iskolában a nyelvoktatás modern formájának bevezetését*, továbbá* a nevelés és oktatás, képességfejlesztés, ismeretterjesztés *hatékony, modern lehetőségeinek igénybevételét.* A nyelvi laboratórium elhasználódott eszközeinek javítása, pótlása, szükség esetén korszerűbbre cserélése. A nyelvi laboratóriumhoz kapcsolódó, azt kiegészítő technikai eszközök, különösen számítógépes rendszer beszerzése, üzembe állítása, működtetése, Tehetséges tanulók, támogatása, jutalmazása, hazai és külföldi nyelvi táborokon történő részvétel támogatása. Alapítványi rendezvények (kulturális programok) rendezése.

Iskolai rendezvények támogatása (Györffy Napok, Néptánc gála, karácsonyi műsor). A tehetséges gyerekek táboroztatásához hozzájárulás, az iskolai táborok támogatása. Az erdei iskola programjaihoz hozzájárulás. A Városudvarban lévő alapítványi épület karbantartása, felújítása.

Az alapítvány céljainak megvalósítása érdekében az alapító okirat jelen pontjában meghatározott közhasznú tevékenységeket folytatja, e közhasznú tevékenységeket a Magyarország helyi önkormányzatairól szóló 2011. évi CLXXXIX. törvény 13. § (1) bekezdése 7. és 15. pontjaiban meghatározott helyi közügyek, valamint helyben biztosítható közfeladatok körében ellátandó helyi önkormányzati feladatokhoz kapcsolódóan végzi, melyek az alábbiak:

* 7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;
* 15. sport, ifjúsági ügyek.

*(E közhasznú tevékenységet ellátva az alapítvány a célt közvetlenül szolgálja és a feladatot részben közvetlenül, részben közvetetten ellátja, (az állami és önkormányzati feladatot részben átvállalva), mely közfeladat a kulturális örökség védelméről szóló 2001. évi LXIV. tv. 5. § (1) bekezdése és 6. § (1) bekezdése alapján, a nemzeti köznevelésről szóló 2011. évi CXC. tv.1. § (2) bekezdés és a4. § 1.pont c, és p,alpontja alapján, valamint az önkormányzatokról szóló 2011. évi CLXXXIX. tv. 13. § (1) bekezdés 7. és 15. pontja értelmében).*

1. Az alapítvány vagyona: Az alapításkori vagyon összege: 105.000,- Ft
2. Karcag Városi Önkormányzat alapító 70.000,- Ft
3. Györfi Sándor, Karcag, Petőfi u. 10/a. alapító 5.000,-Ft
4. Dr. Mándoki István, Karcag, Madarasi u. 9-11. alapító 5.000,- Ft

(Továbbiakban: alapító.)

A Györffy István Általános Iskola szülői munkaközössége 25.000,- Ft-ot befizetett az induló vagyonhoz.

1. Az alapítvány *vagyonának* felhasználásának módja:

Az alapítvány önálló jogi személy, vagyonát az OTP *Bank Nyrt.* Karcagi Fiókja „565-459” számú, mozgó kamatozású betéti számláján kezeli.

Az alapítványra befolyt összeg felhasználása kizárólagosan a kezelő szerv feladata.

Az alapítványhoz befolyt összeg felhasználása kizárólagosan az alapítvány céljával kapcsolatos kiadásokra történhet.

Az alapítvány kezelő szervének *normatív és működési* feltételeit biztosítani kell.

Az alapító jogi és *természetes* személyek az alapítvány céljára felajánlott összeget az alapító okirat aláírását követő 8 napon belül befizetik az alapítványnak az OTP *Bank Nyrt.* Karcagi Fiókjában nyitott „565-459” számú betéti számlájára.

Az alapítvány tagsággal nem rendelkezik és értelemszerűen nem zárja ki, hogy más is részesülhessen közhasznú szolgáltatásaiból.

Az alapítvány gazdasági-vállalkozási tevékenységet csak közhasznú, vagy az alapító okiratban meghatározott alapcél szerinti tevékenység megvalósítását nem veszélyeztetve végez. A gazdálkodása során elért eredményét nem osztja fel, azt az alapító okiratában meghatározott közhasznú tevékenységre fordítja.

Közvetlen politikai tevékenységet változatlanul nem folytat, szervezete pártoktól független és azoknak anyagi támogatást nem nyújt.

Az alapítvány kizárja, hogy politikai pártok működését bármilyen formában befolyásolják, politikai pártoktól támogatást nem fogad el, országgyűlési képviselő jelöltet a megelőző utolsó választáson nem állított és nem támogatott, és ezt a továbbiakra nézve is kizárja.

Az alapítvány *az alapítót, az esetleges csatlakozót és ezek hozzátartozóit,* a vezető tisztségviselőt, a támogatót, az önkéntest, valamint e személyek közeli hozzátartozóját - a jogszabályban meghatározottak kivételével - cél szerinti juttatásban nem részesítheti.

Az alapítvány váltót, illetve más hiteljogviszonyt megtestesítő értékpapírt nem bocsáthat ki.

Az alapítvány gazdasági-vállalkozási tevékenységének fejlesztéséhez közhasznú tevékenységét veszélyeztető mértékű hitelt nem vehet fel.

Az alapítvány bármely cél szerinti juttatását pályázathoz kötheti, továbbá a jogszabályi feltételek teljesülése esetén pályázathoz köteles kötni. A pályázatra vonatkozó szabályokat a kuratórium határozza meg. *A vagyon felhasználásának módja: eseti, rendszeres támogatások, juttatások, pályázati úton juttatott támogatások, ösztöndíjak, természetbeni juttatások nyújtása az alapítvány céljának, feladatainak, tevékenységének megfelelően. Az eseti vagy rendszeres támogatásokról, juttatásokról, pályázati kiírásokról, az elbírálás rendjéről, a pályázati határidőkről, a pályázati úton juttatott támogatásokról, az ösztöndíjakról, a természetbeni juttatásokról a kuratórium dönt. Az alapítvány pályázat kiírása nélkül évente a vagyona 5%-ának mértékéig, de legfeljebb összesen egymillió forint (közvetlen vagy közvetett) támogatást nyújthat az alapító okiratban foglalt célokra. Meghívásos pályázat kiírására kizárólag akkor kerülhet sor, ha*

*- azt törvény vagy kormányrendelet lehetővé teszi és*

*- pályázati kiírás tartalmazza a támogatási célt, a támogatás feltételeit és az elszámolás részletes rendjét.*

1. Az alapítvány székhelye: Karcag, József Attila u. 1.
2. Az alapítvány kezelő szervezete:

*A kuratórium az alapítvány ügyvezető szerve. A kuratórium tagjai az alapítvány vezető tisztségviselői.*

*A kuratórium három természetes személyből áll, akik közül legalább kettőnek állandó belföldi lakóhellyel kell rendelkeznie.*

*Az alapítvány kedvezményezettje és annak közeli hozzátartozója nem lehet a kuratórium tagja. Az alapító és közeli hozzátartozói nem lehetnek többségben a kuratóriumban.*

A kuratórium *tagjait*(elnökét, alelnökét, titkárát) az alapító *szóban vagy írásban kéri fel, a tagok írásban nyilatkoznak arról, hogy a kuratóriumi tagságot vállalják.*

*A kuratórium tagjainak megbízása határozatlan időre szól. A kuratóriumi tagságmegszűnésére a jogi személy tisztségviselőinek megbízatása megszűnésére vonatkozó hatályos törvényi rendelkezések irányadók, továbbá a kuratórium tagját megbízatásának lejárta előtt az alapítványi cél megvalósításának közvetlen veszélyeztetése esetén az alapítói jogok gyakorlója hívhatja vissza.*

*A kuratórium tagjai:*

*- elnök:* Szakályné Kollát Emese Karcag Kuthen u. 3. *szám alatti lakos;*

*- alelnök: Kovács Miklós Istvánné, Karcag Kossuth L. u. 10/a. szám alatti lakos;*

*- titkár: Szabóné Fábián Éva, 3300 Eger, Rákóczi út 31. mfsz. 1. szám alatti lakos.*

A kuratórium szükség szerint ülésezik, évente legalább egy alkalommal köteles ülést tartani. A kuratórium határozatképes, ha ülésén a tagok több mint fele jelen van.

Döntéseit nyílt szavazással, egyszerű szótöbbséggel hozza. A kuratórium ülései nyilvánosak, amely nyilvánosság jogszabályban meghatározott esetekben korlátozható. Az üléseket az elnök vezeti.

A kuratórium üléseit az elnök, akadályoztatása esetén a titkár hívja össze legalább 8 nappal az ülést megelőzően írásos meghívóval, mely tartalmazza az ülés napirendjét. *Bármely kuratóriumi tag kérheti kuratóriumi ülés összehívását a cél és az ok megjelölésével. Ilyen kérelem esetén a kuratórium elnöke köteles a kérelem beérkezésétől számított nyolc napon belül intézkedni az ülés összehívásáról. Ha ennek a kötelezettségének a kuratórium elnöke nem tesz eleget, a kuratórium ülését a kérelmet előterjesztő tag is összehívhatja. Az alapító önkormányzat képviselő-testületének tagjai tanácskozási joggal részt vehetnek a kuratórium ülésein, meghívásukról az elnök gondoskodik. A felügyelőbizottság elnökét és tagjait a kuratórium üléseire meg kell hívni, akik az ülésen tanácskozási joggal vehetnek részt.*

Az alapítvány a jogszabályi rendelkezések alapján köteles éves beszámolót készíteni. A Kuratórium által határozattal elfogadott beszámolót, valamint annak mellékleteit, a közhasznúsági mellékletet az adott üzleti év mérleg fordulónapját követő ötödik hónap utolsó napjáig letétbe helyezi és közzéteszi. A letétbe helyezési és a közzétételi kötelezettségét az alapítvány a *hatályos* jogszabályok rendelkezései szerint teljesíti.

A kuratórium elnöke évente beszámol az alapítvány működéséről, gazdálkodásáról, valamint az alapítványi célok megvalósításáról az alapítóknak.

Az alapítvány *jelen létesítő okirat felhatalmazása alapján megalkotja* belső szabályzatát, melynek rendelkeznie kell:

* olyan nyilvántartás vezetéséről, amelyből a vezető szerv döntésének tartalma, időpontja és hatálya, illetve a döntést támogatók és ellenzők számaránya (ha lehetséges személye) megállapítható,
* a vezető szerv döntéseinek az érintettekkel való közlési, illetve nyilvánosságra hozatali módjáról,
* a közhasznú szervezet működésének, szolgáltatásai igénybevétele módjának, beszámolói közlésének nyilvánosságáról,
* a közhasznú szervezet működésével kapcsolatosan keletkezett iratokba való betekintés rendjéről.

*Az alapítvány működtetését a kuratórium tagjai rendszeres díjazás nélkül látják el, de a munkájuk során felmerült költségeiket az alapítvány megtéríti. A kuratórium tagja ilyen igény esetén köteles a felmerült költségekről bizonylatot bemutatni vagy a felmerült költséget egyéb, hitelt érdemlő módon alátámasztani. Az alapító bármikor jogosult írásban a kuratórium tagjainak vagy az alapítvány tevékenységében részt vevő más személyek javára eseti vagy rendszeres díjazást megállapítani. Ilyen alapítói döntés esetén az alapítvány köteles az esti vagy rendszeres díjat az alapítói döntés szerint a jogosultnak megfizetni.*

VI/A. Az alapítvány képviselete:

*Az alapítvány jogi személy. Az alapítvány képviseletét a jogi személy tisztségviselőiként a kuratórium tagjai látják el az alábbiak szerint:*

*- a kuratórium elnökének képviseleti joga önálló, korlátlan;*

*- a kuratórium alelnökének képviseleti joga önálló, korlátlan;*

*- a kuratórium titkárának képviseleti joga önálló, korlátlan.*

*A kuratórium nevében kötelezettségvállalásra az elnök önállóan, az alelnök (az elnök akadályozottsága esetén) önállóan, a titkár (az elnök és az alelnök akadályozottsága esetén) önállóan jogosult.*

*A pénzforgalmi számláról pénz felvétele, utalványozása és átutalása során ugyancsak az előző pontban foglaltak szerint kell eljárni. A számviteli jogszabályokban írt rendelkezéseket és az alapítvány pénzkezelésére vonatkozó normákat önálló pénzfelvétel esetén is következetesen, utólag rekonstruálhatóan be kell tartani, a bizonylatokat és egyéb kapcsolódó dokumentumokat az előírt ideig, bármikori ellenőrzésre alkalmas rendezettséggel meg kell őrizni.*

1. A kuratórium hatásköre, feladatai:
* Dönt az alapítványi vagyon felhasználásról, melynek elsődleges célja a nyelvi labor felszerelése, később működésének minél magasabb szintű biztosítása.
* A kuratórium dönt minden kérdésben, amelyet a jogszabály és az alapító okirat hatáskörébe utal.

VII/A. A felügyelőbizottság

*Az alapítók három tagból álló felügyelőbizottság létrehozását rendelik el azzal a feladattal, hogy az ügyvezetést az alapítvány érdekeinek megóvása céljából ellenőrizze.*

*A felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója az alapítvány vezető tisztségviselője.*

*A felügyelőbizottság tagjai a felügyelőbizottság munkájában személyesen kötelesek részt venni. A felügyelőbizottság tagjai az alapítvány ügyvezetésétől függetlenek, tevékenységük során nem utasíthatóak.*

*Az alapító választja a felügyelőbizottsági tagokat (elnökét és két tagját). A felügyelőbizottsági tagsági jogviszony az elfogadással jön létre.*

*A felügyelőbizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy a felügyelőbizottsági tag lemondó nyilatkozatát az alapítvány vezető tisztségviselőjéhez intézi.*

*A felügyelőbizottság köteles az alapító döntéshozó szerve elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni.*

*A felügyelőbizottság az alapítvány irataiba, számviteli nyilvántartásaiba, könyveibe betekinthet, a vezető tisztségviselőktől és az alapítvány munkavállalóitól felvilágosítást kérhet, a jogi személy fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja.*

*A felügyelőbizottság határozatait a jelenlévők szótöbbségével hozza.*

*A felügyelőbizottsági tagok az ellenőrzési kötelezettségük elmulasztásával vagy nem megfelelő teljesítésével a jogi személynek okozott károkért a szerződésszegéssel okozott kárért való felelősség szabályai szerint felelnek a jogi személlyel szemben.*

*A felügyelőbizottság ellenőrzi az alapítvány működését és gazdálkodását. Ennek során a vezető tisztségviselőktől jelentést, az alapítvány munkavállalóitól pedig tájékoztatást vagy felvilágosítást kérhet, továbbá az alapítvány könyveibe és irataiba betekinthet, azokat megvizsgálhatja.*

*A felügyelőbizottság tagja az alapítvány kuratórium ülésén tanácskozási joggal részt vehet.*

*A felügyelőbizottság köteles az intézkedésre való jogosultságának megfelelően a kuratóriumot vagy az alapítót tájékoztatni és a kuratórium ülésének összehívását annak összehívását kezdeményezni, ha arról szerez tudomást, hogy*

*- a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé;*

*- a vezető tisztségviselők felelősségét megalapozó tény merült fel.*

*Az alapító ülését vagy a kuratórium ülését a felügyelőbizottság indítványára - annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén az alapító értesítésére és a kuratórium ülésének összehívására a felügyelőbizottság is jogosult.*

*Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a felügyelőbizottság köteles haladéktalanul értesíteni a törvényességi ellenőrzést ellátó szervet.*

*A felügyelőbizottság tagjai:*

*elnök: Sextyné Málik Anna, 5300 Karcag, Szövetkezet u. 13. szám alatti lakos;*

*tagok: Pardy Károlyné, 5300 Karcag, Dózsa György u. 54.. szám alatti lakos,*

*Molnár Sándorné, 5300 Karcag, Ady Endre u. 2. szám alatti lakos.*

*A felügyelőbizottság ügyrendjét maga határozza meg.*

1. Az alapítványhoz való csatlakozás módja:

Az alapítvány nyitott. *Azon* személyek, *akik* az alapítvány céljával egyetértenek és az alapító okiratban foglaltakat elfogadják, folyamatosan csatlakozhatnak az alapítványhoz *az alapítóhoz intézett ilyen irányú írásbeli kérés és ennek alapítói elfogadása estén, legalább*100.000 Ft-ot elérő pénzösszeg *befizetésével*. *A pénzösszeg megfizetése és az alapító által történő elfogadása önmagában nem eredményez csatlakozást, csakis az alapító ilyen tartalmú kifejezett, írásbeli határozatban rögzített elfogadása eredményez csatlakozást. Külföldi csatlakozónál a devizaösszeg hivatalos árfolyamon átszámított forint összege az irányadó.*

1. A közalapítvány módosítása és megszűnése
2. Az *alapítvány alapító okiratát* az alapító módosíthatja, de ennek során *az alapítvány*céljait és a megvalósításuk érdekében kifejtendő tevékenységeket csak bővítheti, kiterjesztheti, ha annak ellátására a vagyoni helyzet megfelelő alapot ad.
3. Az alapítványt a bíróság az alapító kérelmére megszünteti, ha az alapító okiratban jelzett közfeladatok ellátásának biztosítása más módon *vagy* más szervezeti keretben hatékonyabban megvalósítható. Az alapítvány megszűnése esetén az alapítvány vagyona – a hitelezők kielégítése után – az *alapító erre vonatkozó külön határozata szerint használandó fel,* aki köteles azt a megszűnt alapítvány céljaihoz hasonló célra fordítani és erről a nyilvánosságot megfelelően tájékoztatni.
4. Az összeférhetetlenség szabályai:

A kuratórium határozathozatalában nem vehet részt az a személy, aki, vagy akinek közeli hozzátartozója a határozat alapján:

* + kötelezettség, vagy felelősség alól mentesül; *vagy*
	+ bármilyen más előnyben részesül, illetve a megkötendő jogügyletben egyébként érdekelt. (Nem minősül előnynek az alapítvány cél szerinti juttatásai keretében *a* bárki által megkötés nélkül igénybe vehető nem pénzbeli szolgáltatás.

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

* amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
* amellyel szemben az állami adó- és vámhatóság jelentős összegű adóhiányt tárt fel,
* amellyel szemben az állami adó- és vámhatóság üzletzárás intézkedést alkalmazott, vagy üzletzárást helyettesítő bírságot szabott ki,
* amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

*A kuratórium tagjai az alapítvány vezető tisztségviselői, így rájuk vonatkozóan alkalmazni kell az alábbi kizárási és összeférhetetlenségi szabályokat is:*

*Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.*

*Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.*

*A vezető tisztségviselő ügyvezetési feladatait személyesen köteles ellátni.*

*Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.*

*Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.*

*Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.*

*Az alapítványa „Karcagi Hírmondó” című helyi újságban, ennek akadálya esetén a helyben szokásos egyéb módon közzéteszi a létesítő okirat módosítása esetén annak egységes szerkezetbe foglalt, elfogadott szövegét.*

Az alapító okiratban nem szabályozott kérdésekben *a Polgári Törvénykönyvről szóló 2013. évi V. törvény és az egyéb hatályos jogszabályok vonatkozó rendelkezéseit kell alkalmazni.*

*Záradék:*

Jelen egységes szerkezetbe foglalt alapító okirat készült *a Karcag Városi Önkormányzat Képviselő-testületének, mint alapítónak a „NYELVI LABORRAL A NYELVTANULÁSÉRT” alapítvány alapító okiratának módosításáról szóló …../2017. (IV. ….) „kt.” sz. határozatában foglaltak szerint. A létesítő okirat módosítására a határozat szerint törölt, illetőleg az egységes szerkezetű létesítő okiratban dőlt betűvel szedett módosítások adtak okot.*

*Igazoljuk, hogy a létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának.*

Karcag, *2017. április….*

|  |  |  |
| --- | --- | --- |
| Györfi Sándor alapító | Dobos László polgármestera Karcag Városi Önkormányzatalapító képviseletében | Dr. Mándoki Istvánalapító |

*Jogi képviselői záradék:*

*Alulírott ügyvéd, a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 38. § (2) bekezdése alapján igazolom, hogy a létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának. Az egységes szerkezetű létesítő okirat elkészítésére az előzőleg hatályos létesítő okiratból - az alapítói határozat szerint - törölt, valamint a jelen egységes szerkezetű okiratban dőlt betűvel szedett szövegrészek változása adott okot.*

*Egységes szerkezetű okiratba foglaltam és ellenjegyzem (09-408).*

*Karcag, 2017. április ….*

……………………………………

*Dr. Mihály László*

*ügyvéd*

|  |  |
| --- | --- |
| **3. napirendi pont:** | Javaslat a "Karcagért" Közalapítvány alapító okiratának módosítására |

**Dobos László polgármester:** Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Szintén két határozati javaslatról kell dönteni. Először *"****a „Karcagért” Közalapítvány alapító okiratának módosításáról****"* című határozati javaslatot tette fel szavazásra. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**104/2017. (IV. 19) „kt.” sz. határozat**

**a „Karcagért” Közalapítvány alapító okiratának módosításáról**

A Karcag Városi Önkormányzat Képviselő-testülete, mint alapító, a Polgári Törvénykönyvről szóló 2013. évi V. törvény 3:378. § és a 3:391. § (1)-(2) bekezdései alapján a „Karcagért” Közalapítvány többszörösen módosított alapító okiratát (továbbiakban: alapító okirat) az alábbiak szerint módosítja:

Az alapító okirat 11. pontja az eddigi utolsó bekezdést követően egy további bekezdéssel egészül ki az alábbi megfogalmazással:

„*A kuratórium tagjai az alapítvány vezető tisztségviselői, így rájuk vonatkozóan alkalmazni kell az alábbi kizárási és összeférhetetlenségi szabályokat is:*

*Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.*

*Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.*

*A vezető tisztségviselő ügyvezetési feladatait személyesen köteles ellátni.*

*Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.*

*Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.*

*Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.”*

Az alapító okirat 6.7. pontja az alábbi szövegrészre egészül ki:

*„A kuratóriumi tagság megszűnésére a jogi személy tisztségviselőinek megbízatása megszűnésére vonatkozó hatályos törvényi rendelkezések irányadók, továbbá a kuratórium tagját megbízatásának lejárta előtt az alapítványi cél megvalósításának közvetlen veszélyeztetése esetén az alapítói jogok gyakorlója hívhatja vissza.”*

Az alapító okirat 6.6. pont az alábbiakra módosul:

„*A Közalapítvány működtetését a kuratórium tagjai rendszeres díjazás nélkül látják el, de a munkájuk során felmerült költségeiket a Közalapítvány megtéríti. A kuratórium tagja ilyen igény esetén köteles a felmerült költségekről bizonylatot bemutatni vagy a felmerült költséget egyéb, hitelt érdemlő módon alátámasztani. Az alapító bármikor jogosult írásban a kuratórium tagjainak vagy a Közalapítvány tevékenységében részt vevő más személyek javára eseti vagy rendszeres díjazást megállapítani. Ilyen alapítói döntés esetén a Közalapítvány köteles az esti vagy rendszeres díjat az alapítói döntés szerint a jogosultnak megfizetni.”*

Az alapító okirat 6.5. pont első bekezdése az alábbiakra változik:

„*Az alapítvány jogi személy. Az alapítvány képviseletét a jogi személy tisztségviselőiként a kuratórium tagjai látják el az alábbiak szerint:*

*- a kuratórium elnökének képviseleti joga önálló, korlátlan;*

*- a kuratórium alelnökének képviseleti joga önálló, korlátlan;*

*- a kuratórium titkárának képviseleti joga önálló, korlátlan.”*

Az alapító okirat 8. pont első bekezdéséből törlésre kerül az „*(amikor már lesz ilyen jogállása)”* szövegrész, ennek megfelelően a megmaradó szövegrész az alábbi lesz:

*„A Közalapítvány a jogszabályi rendelkezések alapján köteles éves beszámolót készíteni. A Kuratórium által határozattal elfogadott beszámolót, valamint annak mellékleteit, a közhasznúsági mellékletet az adott üzleti év mérlegfordulónapját követő ötödik hónap utolsó napjáig letétbe helyezi és közzéteszi. A letétbe helyezési és a közzétételi kötelezettségét a Közalapítvány a mindenkori jogszabályok rendelkezései szerint teljesíti.”*

Az alapítványlétesítő okiratát az alapító képviseletében Dobos László polgármester a törvényszerű, aktuális záradékkal és aláírásával látja el, majd az okiratszerkesztésre felkért ügyvéd záradéka és ellenjegyzése kerül feltüntetésre.

Az alapító gondoskodik a jelen módosításokat tartalmazó, egységes szerkezetű alapító okirat elkészítéséről és jelen határozathoz történő csatolásáról.

A Képviselő-testület felkéri a Karcag Városi Önkormányzat Jegyzőjét, hogy az alapító okirat módosításából eredő feladatokat - a kuratórium és az ügyben eljárásra megbízott ügyvéd közreműködésével - végezze el.

Felelős: Rózsa Sándor jegyző

Határidő: 2017. április 27.

Erről értesülnek:

1. Karcag Városi Önkormányzat Képviselő-testület tagjai, lakhelyükön
2. Karcag Városi Önkormányzat Jegyzője
3. „Karcagért” Közalapítvány, a kuratórium elnöke (intézményi és civil kapcsolatok ügyintézője útján)
4. Szolnoki Törvényszék, 5000 Szolnok, Kossuth L. út 1. (eljáró ügyvéd közreműködésével)
5. Dr. Mihály Ügyvédi Iroda, 5300 Karcag, Kertész J. u. 5. II. lh. fsz. 2.

**Dobos László polgármester:** Következő *"****a „Karcagért” Közalapítvány módosításokkal egységes szerkezetbe foglalt alapító okiratának elfogadásáról****"* határozati javaslat. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**105/2017. (IV.19.) „kt.” sz. határozat**

**a „Karcagért” Közalapítvány módosításokkal egységes szerkezetbe foglalt alapító okiratának elfogadásáról**

A Karcag Városi Önkormányzat Képviselő-testülete, mint alapító, a Polgári Törvénykönyvről szóló 2013. évi V. törvény 3:378. § és a 3:391. § (1)-(2) bekezdései alapján a „Karcagért” Közalapítvány módosításokkal egységes szerkezetbe foglalt alapító okiratát (a határozat melléklete) elfogadja.

A Képviselő-testület felkéri a Karcag Városi Önkormányzat Jegyzőjét, hogy a módosításokkal egységes szerkezetbe foglalt alapító okiratból eredő feladatokat - a kuratórium és az ügyben eljárásra megbízott ügyvéd közreműködésével - végezze el.

Felelős: Rózsa Sándor jegyző

Határidő: 2017. április 27.

Erről értesülnek:

1. Karcag Városi Önkormányzat Képviselő-testület tagjai, lakhelyükön
2. Karcag Városi Önkormányzat Jegyzője
3. „Karcagért” Közalapítvány, a kuratórium elnöke (intézményi és civil kapcsolatok ügyintézője útján)
4. Szolnoki Törvényszék, 5000 Szolnok, Kossuth L. út 1. (eljáró ügyvéd közreműködésével)
5. Dr. Mihály Ügyvédi Iroda, 5300 Karcag, Kertész J. u. 5. II. lh. fsz. 2.

**105/2017. (IV. 19.) „kt.” sz. határozat melléklete:**

**„Karcagért” Közalapítvány**

**ALAPÍTÓ OKIRAT**

**(egységes szerkezetben)**

Jelen okirattal Karcag Városi Önkormányzat Közalapítványt *alapított határozatlan időre, melynek létesítő okiratát a hatályos törvényi szabályozáshoz igazodóan az alábbiak szerint foglal egységes szerkezetbe.*

1. A közalapítvány neve: **„Karcagért” Közalapítvány** (továbbiakban: Közalapítvány)
2. A közalapítvány székhelye:5300 Karcag, Kossuth tér 1.
3. A közalapítvány célja: Környezetvédelem, közrend és közlekedés biztonság védelme, a közforgalom számára megnyitott út fejlesztéséhez, fenntartásához kapcsolódó tevékenység. Adományokból és egyéb forrásokból olyan pénzalap megteremtése, amellyel a város környezetvédelmével, közbiztonságával kapcsolatos feladatok ellátásának, valamint a településeket összekötő utaknak és kerékpárútnak kialakítását, fenntartását, felújítását és fejlesztését támogatja.

Kulturális örökség megóvása, műemlékvédelem.

A város védett épületeinek (műemlékek, népi építészeti objektumok, városképi jelentőségű épületek, építmények, köztéri alkotások) felújításának és kialakításának segítése.

A Közalapítvány céljainak megvalósítása érdekében az alapító okirat jelen pontjában meghatározott közhasznú tevékenységeket folytatja, e közhasznú tevékenységeket a Magyarország helyi önkormányzatairól szóló 2011. évi CLXXXIX. törvény 13. § (1) bekezdése 1., 2., 5., 7., 11., és 17. pontjaiban meghatározott helyi közügyek, valamint helyben biztosítható közfeladatok körében ellátandó helyi önkormányzati feladatokhoz kapcsolódóan végzi, melyek az alábbiak:

1. településfejlesztés, településrendezés;

2. településüzemeltetés (a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);

5. környezet-egészségügy (köztisztaság, települési környezet tisztaságának biztosítása);

7. a kulturális örökség helyi védelme;

11. helyi környezet- és természetvédelem;

17. közreműködés a település közbiztonságának biztosításában.

*(E közhasznú tevékenységet ellátva az alapítvány a célt közvetlenül szolgálja és a feladatot részben közvetlenül, részben közvetetten ellátja, (az állami és önkormányzati feladatot részben átvállalva), mely közfeladat a kulturális örökség védelméről szóló 2001. évi LXIV. tv. 5. § (1) bekezdése és 6.§ (1) bekezdése alapján, az épített környezet alakításáról és védelméről szóló 1997. évi LXXVIII. tv. 57/A. § (2) bekezdése, a Rendőrségről szóló 1994. évi XXXIV. törvény 1. § (2) bekezdés 4, 5. pontjai és 2. § (2) bekezdés c, pontja alapján, valamint az önkormányzatokról szóló 2011. évi CLXXXIX. tv. 13. § (1) bekezdés 1, 2, 5, 7, 11, 17 és 18. pontja értelmében).*

1. A Közalapítvány vagyona:
2. a Karcag Városi Önkormányzat Képviselő-testülete, mint alapító által indulótőkeként biztosított 500.000.- Ft, azaz ötszázezer 00/100 forint.
3. *esetleges csatlakozók és más* személyek befizetései, adományai.
4. A Közalapítvány vagyonának felhasználási módja:

A Közalapítvány önálló jogi személy, vagyonát az OTP Bank Nyrt.Karcagi Fiókja mozgó kamatozású betéti számláján kezeli.

A Közalapítványhoz befolyt alapítványi összeg teljes egészében, kizárólagosan a Közalapítvány céljával kapcsolatos kiadásokra használható fel.

A Közalapítványi vagyon felhasználása a kezelő szerv feladata.

A Közalapítvány kezelő szervének működési feltételeit a Közalapítvány rendelkezésére álló vagyonból kell biztosítani.

Az alapító a Közalapítvány céljára felajánlott összeget az alapító okirat aláírását követően 1996. március 31-ig befizeti a Közalapítványnak az OTP Bank Nyrt. Karcagi Fiókjánál vezetett betéti számlájára.

*A vagyon felhasználásának módja: eseti, rendszeres támogatások, juttatások, pályázati úton juttatott támogatások, ösztöndíjak, természetbeni juttatások nyújtása az alapítvány céljának, feladatainak, tevékenységének megfelelően. Az eseti vagy rendszeres támogatásokról, juttatásokról, pályázati kiírásokról, az elbírálás rendjéről, a pályázati határidőkről, a pályázati úton juttatott támogatásokról, az ösztöndíjakról, a természetbeni juttatásokról a kuratórium dönt.*

A Közalapítvány gazdasági-vállalkozási tevékenységet csak közhasznú, vagy az alapító okiratban meghatározott alapcél szerinti tevékenység megvalósítását nem veszélyeztetve végez. Gazdálkodása során elért eredményét nem osztja fel, azt az alapító okiratában meghatározott közhasznú tevékenységre fordítja.

*Az alapító és a csatlakozó, továbbá ezek hozzátartozója nem lehet az alapítvány kedvezményezettje.* A Közalapítvány a vezető tisztségviselőt, a támogatót, az önkéntest, valamint e személyek közeli hozzátartozóját - a jogszabályban meghatározottak kivételével - cél szerinti juttatásban nem részesítheti.

A Közalapítvány bármely cél szerinti juttatását pályázathoz kötheti, továbbá a jogszabályi feltételek teljesülése esetén pályázathoz köteles kötni. A pályázatra vonatkozó szabályokat a Kuratórium határozza meg.*A Közalapítvány pályázat kiírása nélkül évente a vagyona 5%-ának mértékéig, de legfeljebb összesen egymillió forint (közvetlen vagy közvetett) támogatást nyújthat az alapító okiratban foglalt célokra. Meghívásos pályázat kiírására kizárólag akkor kerülhet sor, ha*

*- azt törvény vagy kormányrendelet lehetővé teszi és*

*- pályázati kiírás tartalmazza a támogatási célt, a támogatás feltételeit és az elszámolás részletes rendjét.*

A Közalapítvány váltót, illetve más hiteljogviszonyt megtestesítő értékpapírt nem bocsáthat ki.

A Közalapítvány gazdasági-vállalkozási tevékenységének fejlesztéséhez közhasznú tevékenységét veszélyeztető mértékű hitelt nem vehet fel.

1. A Közalapítvány kezelő szervezete, képviselete:

1. *A kuratórium az alapítvány ügyvezető szerve. A kuratórium tagjai az alapítvány vezető tisztségviselői.*

*A kuratórium három természetes személyből áll, akik közül legalább kettőnek állandó belföldi lakóhellyel kell rendelkeznie.*

*Az alapítvány kedvezményezettje és annak közeli hozzátartozója nem lehet a kuratórium tagja. Az alapító és közeli hozzátartozói nem lehetnek többségben a kuratóriumban.*

2. A kuratórium *tagjait*(elnökét, alelnökét, titkárát) az alapító *szóban vagyírásban kéri fel, a tagok írásban nyilatkoznak arról, hogy a kuratóriumi tagságot vállalják.*

3. A kuratórium tagjainak megbízása határozatlan időre szól.

4. *A kuratórium tagjai:*

*-* elnök: Dr. Temesváry Tamás 5300 Karcag, Széchenyi sgt. 38. *szám alatti lakos;*

*-* alelnök: *Gál András 5300 Karcag, Kazinczy u. 13.szám alatti lakos;*

*-* titkár:*Pandur Lászlóné, 5300 Karcag, Kemény Pál u. 8. szám alatti lakos.*

5. *Az alapítvány jogi személy. Az alapítvány képviseletét a jogi személy tisztségviselőiként a kuratórium tagjai látják el az alábbiak szerint:*

*- a kuratórium elnökének képviseleti joga önálló, korlátlan;*

*- a kuratórium alelnökének képviseleti joga önálló, korlátlan;*

*- a kuratórium titkárának képviseleti joga önálló, korlátlan.*

6. *A Közalapítvány működtetését a kuratórium tagjai rendszeres díjazás nélkül látják el, de a munkájuk során felmerült költségeiket a Közalapítvány megtéríti. A kuratórium tagja ilyen igény esetén köteles a felmerült költségekről bizonylatot bemutatni vagy a felmerült költséget egyéb, hitelt érdemlő módon alátámasztani. Az alapító bármikor jogosult írásban a kuratórium tagjainak vagy a Közalapítvány tevékenységében részt vevő más személyek javára eseti vagy rendszeres díjazást megállapítani. Ilyen alapítói döntés esetén a Közalapítvány köteles az esti vagy rendszeres díjat az alapítói döntés szerint a jogosultnak megfizetni.*

7. *A kuratóriumi tagság megszűnésére a jogi személy tisztségviselőinek megbízatása megszűnésére vonatkozó hatályos törvényi rendelkezések irányadók, továbbá a kuratórium tagját megbízatásának lejárta előtt az alapítványi cél megvalósításának közvetlen veszélyeztetése esetén az alapítói jogok gyakorlója hívhatja vissza.*

1. A kezelő szerv működése, hatásköre, feladata:
	1. A kuratórium szükség szerint, de legalább évente egyszer ülést tart, melyet az alelnök készít elő és az elnök hív össze írásos meghívóval, amely tartalmazza az ülés napirendjét. *Bármely kuratóriumi tag kérheti kuratóriumi ülés összehívását a cél és az ok megjelölésével. Ilyen kérelem esetén a kuratórium elnöke köteles a kérelem beérkezésétől számított nyolc napon belül intézkedni az ülés összehívásáról. Ha ennek a kötelezettségének a kuratórium elnöke nem tesz eleget, a kuratórium ülését a kérelmet előterjesztő tag is összehívhatja.* A kuratórium ülései nyilvánosak, az üléseket az elnök vezeti. A kuratórium üléseinek nyilvánossága jogszabályban meghatározott esetekben korlátozható.

Az alapító önkormányzat képviselő-testületének tagjai tanácskozási joggal részt vehetnek a kuratórium ülésein*, meghívásukról az elnök gondoskodik*.

A felügyelőbizottság elnökét és tagjait a kuratórium üléseire meg kell hívni, akik az ülésen tanácskozási joggal vehetnek részt.

2. A kuratórium határozatképes, ha az ülésen a tagok több mint fele jelen van.

3. A kuratórium a döntést igénylő ügyekben nyílt szavazással, egyszerű szótöbbséggel határoz*, ha hatályos jogszabály másként nem rendelkezik.*

 4. A kuratórium feladata a Közalapítvány céljának megvalósítása.

 5. Dönt a Közalapítványi vagyon felhasználásáról. A mindenkori jogszabályok figyelembevételével gondoskodik a Közalapítvány gazdasági, pénzügyi ügyeinek végrehajtásáról.

6. A kuratórium nevében kötelezettségvállalásra az elnök *önállóan, az alelnök (az elnök akadályozottsága esetén) önállóan, a titkár (az elnök és az alelnök akadályozottsága esetén) önállóan* jogosult.

*7. A pénzforgalmi* számláról pénz felvétele, utalványozása és átutalása *során ugyancsak az előző pontban foglaltak szerint kell eljárni. A számviteli jogszabályokban írt rendelkezéseket és az alapítvány pénzkezelésére vonatkozó normákat önálló pénzfelvétel esetén is következetesen, utólag rekonstruálhatóan be kell tartani, a bizonylatokat és egyéb kapcsolódó dokumentumokat az előírt ideig, bármikori ellenőrzésre alkalmas rendezettséggel meg kell őrizni.*

8. *A Közalapítvány a jogszabályi rendelkezések alapján köteles éves beszámolót készíteni. A Kuratórium által határozattal elfogadott beszámolót, valamint annak mellékleteit, a közhasznúsági mellékletet az adott üzleti év mérleg fordulónapját követő ötödik hónap utolsó napjáig letétbe helyezi és közzéteszi. A letétbe helyezési és a közzétételi kötelezettségét a Közalapítvány a mindenkori jogszabályok rendelkezései szerint teljesíti.*

A kuratórium elnöke évenként beszámol a Közalapítvány működéséről, gazdálkodásáról, valamint a közalapítványi célok megvalósításáról az alapítónak. A beszámoló elfogadásáról az alapító határozattal dönt.

9. A kuratórium - a bírósági nyilvántartásba vételt követően - gondoskodik a Közalapítvány alapító okiratának a Karcagi Hírmondóban történő közzétételéről.

10. A kuratórium ülését a felügyelőbizottság indítványára is össze kell hívni, annak megtételétől számított 30 napon belül. Amennyiben e határidő eredménytelenül telik el, a kuratórium ülését a felügyelőbizottság is összehívhatja.

11. A kuratórium döntéseiről nyilvántartást kell vezetni, melynek tartalmazni kell:

* + - a döntések tartalmát, elfogadásuk időpontját és hatályukat, a döntést támogatók, tartózkodók és ellenzők számarányát, illetve a tartózkodók és ellenzők személyének megjelölését is,
		- a döntéssel érintettek részére megküldött határozat postázásának idejét és módját,
		- a működéssel kapcsolatban keletkezett iratokba való betekintés rendjét a 12. pontban foglaltak szerint.

12. A kuratórium határozatait és az éves beszámolót, valamint a közhasznúsági jelentést bárki megtekintheti, illetve azokból saját költségére másolatot készíthet. *A kuratórium jegyzőkönyvei nyilvánosak, kivéve a zárt üléseken készült jegyzőkönyveket.* A kuratórium zárt üléséről készült jegyzőkönyvbe, annak az őt érintő részébe betekinthet az, akinek az abban foglalt határozat jogát vagy jogos érdekét érinti.

13. A kuratórium döntéseit az érintettekkel haladéktalanul szóban és ezen felül 15 napon belül írásban is – telefax, postai levél vagy e-mail útján – köteles közölni.

14. A döntések nyilvánosságra hozatalát a Közalapítvány székhelyén történő kifüggesztéssel kell biztosítani.

15. A kuratórium – a nyilvánosságra hozatal érdekében – a Közalapítvány tevékenységének és gazdálkodásának legfontosabb adatait, a működésére, szolgáltatásai igénybevétele módjára vonatkozó információkat, beszámolóit köteles a „Karcagi Hírmondó” c. helyi újságban közzétenni. *Ugyancsak a „Karcagi Hírmondó” című helyi újságban, ennek akadálya esetén a helyben szokásos egyéb módon közzéteszi a létesítő okirat módosítása esetén annak egységes szerkezetbe foglalt, elfogadott szövegét.*

* 1. A Közalapítványhoz való csatlakozás módja:

A Közalapítvány nyitott. *Azon* személyek, *akik* a Közalapítvány céljával egyetértenek és az alapító okiratban foglaltakat elfogadják, folyamatosan csatlakozhatnak a Közalapítványhoz *az alapítóhoz intézett ilyen irányú írásbeli kérés és ennek alapítói elfogadása esetén, legalább*100.000 Ft-ot elérő pénzösszeg *befizetésével*. *A pénzösszeg megfizetése és az alapító által történő elfogadása önmagában nem eredményez csatlakozást, csakis az alapító ilyen tartalmú kifejezett, írásbeli határozatban rögzített elfogadása eredményez csatlakozást.* Külföldi csatlakozónál a devizaösszeg hivatalos árfolyamon átszámított forint összege az irányadó.

1. A Közalapítvány jellege:

*A Közalapítvány közvetlen politikai tevékenységet nem folytat, szervezete* pártoktól független, *azoknak anyagi támogatást nem nyújt,*azoktól támogatást nem kaphat, országgyűlési képviselőjelöltet nem állíthat és nem támogathat, és ezt a jövőre vonatkozóan is kizárja.

A közalapítvány tagsággal nem rendelkezik, értelemszerűen nem zárja ki, hogy más is részesülhessen a közhasznú szolgáltatásaiból.

1. A felügyelőbizottság:

*1. Az alapító három tagból álló felügyelőbizottság létrehozását rendeli el azzal a feladattal, hogy az ügyvezetést az alapítvány érdekeinek megóvása céljából ellenőrizze.*

*A felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója az alapítvány vezető tisztségviselője.*

*A felügyelőbizottság tagjai a felügyelőbizottság munkájában személyesen kötelesek részt venni. A felügyelőbizottság tagjai az alapítvány ügyvezetésétől függetlenek, tevékenységük során nem utasíthatóak.*

*Az alapító választja a felügyelőbizottsági tagokat (elnökét és két tagját). A felügyelőbizottsági tagsági jogviszony az elfogadással jön létre.*

*A felügyelőbizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy a felügyelőbizottsági tag lemondó nyilatkozatát az alapítvány vezető tisztségviselőjéhez intézi.*

*2. A felügyelőbizottság köteles az alapító döntéshozó szerve elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni. A felügyelőbizottság az alapítvány irataiba, számviteli nyilvántartásaiba, könyveibe betekinthet, a vezető tisztségviselőktől és az alapítvány munkavállalóitól felvilágosítást kérhet, a jogi személy fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja.*

*A felügyelőbizottság határozatait a jelenlévők szótöbbségével hozza.*

*3. A felügyelőbizottsági tagok az ellenőrzési kötelezettségük elmulasztásával vagy nem megfelelő teljesítésével a jogi személynek okozott károkért a szerződésszegéssel okozott kárért való felelősség szabályai szerint felelnek a jogi személlyel szemben.*

*4. A felügyelőbizottság ellenőrzi az alapítvány működését és gazdálkodását. Ennek során a vezető tisztségviselőktől jelentést, az alapítvány munkavállalóitól pedig tájékoztatást vagy felvilágosítást kérhet, továbbá az alapítvány könyveibe és irataiba betekinthet, azokat megvizsgálhatja.*

*A felügyelőbizottság tagja az alapítvány kuratórium ülésén tanácskozási joggal részt vehet.*

*5. A felügyelőbizottság köteles az intézkedésre való jogosultságának megfelelően a kuratóriumot vagy az alapítót tájékoztatni és a kuratórium ülésének összehívását kezdeményezni, ha arról szerez tudomást, hogy*

*- a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé;*

*- a vezető tisztségviselők felelősségét megalapozó tény merült fel.*

*6. Az alapító ülését vagy a kuratórium ülését a felügyelőbizottság indítványára - annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén az alapító értesítésére és a kuratórium ülésének összehívására a felügyelőbizottság is jogosult.*

*Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a felügyelőbizottság köteles haladéktalanul értesíteni a törvényességi ellenőrzést ellátó szervet.*

7. A felügyelőbizottság tagjai:

elnök: Somogyi János 5300 Karcag, Kígyó u. 15.*szám alatti lakos;*

tagok: Csiszárné Takács Erika 5300 Karcag, Táncsics krt. 1-3.*szám alatti lakos,*

Gyökeres Sándor 5300 Karcag, Sarkantyús u. 4.*szám alatti lakos.*

8. A felügyelőbizottság ügyrendjét maga határozza meg.

1. Az összeférhetetlenség szabályai:

A kuratórium határozathozatalában nem vehet részt az a személy, aki, vagy akinek közeli hozzátartozója a határozat alapján:

* + kötelezettség, vagy felelősség alól mentesül; *vagy*
	+ bármilyen más előnyben részesül, illetve a megkötendő jogügyletben egyébként érdekelt. (Nem minősül előnynek az alapítvány cél szerinti juttatásai keretében *a* bárki által megkötés nélkül igénybe vehető nem pénzbeli szolgáltatás.

Nem lehet a felügyelőbizottság elnöke vagy tagja az a személy, aki

* a kuratórium elnöke, vagy tagja;
* a közalapítvánnyal a megbízatásán kívüli más tevékenység kifejtésére irányuló munkaviszonyban, vagy munkavégzésre irányuló egyéb jogviszonyban áll, ha jogszabály másképp nem rendelkezik,
* a közalapítvány cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat;
* az első három bekezdésben meghatározott személyek közeli hozzátartozója.

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

* amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
* amellyel szemben az állami adó- és vámhatóság jelentős összegű adóhiányt tárt fel,
* amellyel szemben az állami adó- és vámhatóság üzletzárás intézkedést alkalmazott, vagy üzletzárást helyettesítő bírságot szabott ki,
* amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

*A kuratórium tagjai az alapítvány vezető tisztségviselői, így rájuk vonatkozóan alkalmazni kell az alábbi kizárási és összeférhetetlenségi szabályokat is:*

*Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.*

*Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.*

*A vezető tisztségviselő ügyvezetési feladatait személyesen köteles ellátni.*

*Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.*

*Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.*

*Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.*

12. A Közalapítvány *átalakulására és megszűnésére a hatályos jogszabályok rendelkezései vonatkoznak, azzal, hogy megszűnése esetén vagyonának átadásáról vagy felhasználásáról - különösen közalapítvány jogállására tekintettel - a Karcag Városi Önkormányzat Képviselő-testülete határozatban dönt.*

13. Az alapító okiratban nem szabályozott kérdésekben a Ptk. vonatkozó rendelkezéseit kell alkalmazni.

*Záradék:*

Jelen egységes szerkezetbe foglalt alapító okirat készült a Karcag Városi Önkormányzat Képviselő-testületének, az alapítónak a „Karcagért” Közalapítvány alapító okiratának módosításáról szóló szóló*…../2017. (IV. ….) „kt.” sz. határozatában foglaltak szerint. A létesítő okirat módosítására a határozat szerint törölt, illetőleg az egységes szerkezetű létesítő okiratban dőlt betűvel szedett módosítások adtak okot.*

*Igazolom, hogy a létesítő okirat egységes szerkezetbe foglalt szövege megfelel a létesítőokirat- módosítások alapján hatályos tartalmának.*

Karcag, *2017. április ….*

……………………………………

a Karcag Városi Önkormányzat alapító

képviseletében

Dobos László polgármester

*Alulírott ügyvéd, a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 38. § (2) bekezdése alapján igazolom, hogy a létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának. Az egységes szerkezetű létesítő okirat elkészítésére az előzőleg hatályos létesítő okiratból – az alapítói határozat szerint - törölt, valamint a jelen egységes szerkezetű okiratban dőlt betűvel szedett szövegrészek változása adott okot.*

*Egységes szerkezetű okiratba foglaltam és ellenjegyzem (09-408).*

*Karcag, 2017. április ….*

……………………………………

*Dr. Mihály László*

*ügyvéd*

|  |  |
| --- | --- |
| **4. napirendi pont:** | Javaslat a Madarász Imre Egyesített Óvoda „NEMZETI TEHETSÉG PROGRAM – A hazai és a határon túli Tehetségsegítő Tanácsok, tehetségfejlesztő szervezetek és közösségek támogatása NTP-HTTSZ-17” cím elnyerésére kiírt pályázaton való részvételére |

**Dobos László polgármester:** A pályázat célja a hazai és a határon túli tehetségsegítő tanácsok, tehetségfejlesztő szervetek és közösségek támogatása. Vitára bocsátotta a napirendet. Nagyon örült annak, hogy az óvoda minden pályázati lehetőséget igyekszik megragadni. A szakbizottság a következő napirenddel együtt megtárgyalta és támogatta.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**106/2017. (IV.19.) „kt.” sz. h a t á r o z a t**

**a Madarász Imre Egyesített Óvoda „NEMZETI TEHETSÉG PROGRAM - A hazai és a határon túli Tehetségsegítő Tanácsok, tehetségfejlesztő szervezetek és közösségek támogatása NTP-HTTSZ-17” cím elnyerésére kiírt pályázaton való részvételéről**

A Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében a Magyarország helyi önkormányzatairól szóló 2011. évi CLXXXIX törvény 10. § (1) bekezdésében biztosított feladatkörében eljárva az alábbiak szerint dönt:

A Képviselő-testület egyetért és támogatja, hogy a Madarász Imre Egyesített Óvoda részt vegyen az **„NEMZETI TEHETSÉG PROGRAM - A hazai és a határon túli Tehetségsegítő Tanácsok, tehetségfejlesztő szervezetek és közösségek támogatása NTP‑HTTSZ-17”** cím elnyerésére kiírt nyílt pályázaton.

1. A Képviselő-testület kéri az intézmény vezetőjét, hogy határidőre készítse el és nyújtsa be a pályázatot.

Felelős: Gulyás Ferencné intézményvezető

Határidő: 2017. április 20.

1. A Képviselő-testület nyilatkozik, hogy az intézmény a hatályos jogszabályoknak megfelelően működik, az elmúlt három év fenntartói törvényességi ellenőrzései nem tártak fel súlyos szabálytalanságot az intézmény működésében.
2. A Képviselő-testület hozzájárul fenti pályázat elnyerése esetén a feladatokkal járó, a szerződésben rögzített kötelezettségek teljesítéséhez.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Nagyné Major Mária, intézményi és civil kapcsolatok ügyintézője, helyben
7. Gulyás Ferencné intézményvezető, 5300 Karcag, Táncsics krt. 17.

|  |  |
| --- | --- |
| **5. napirendi pont:** | Javaslat a Madarász Imre Egyesített Óvoda „NEMZETI TEHETSÉG PROGRAM – A hazai és határon túli óvodai tehetség-kibontakoztató programok támogatása NTP‑OTKP-17” cím elnyerésére kiírt pályázaton való részvételére |

**Dobos László polgármester:** Hasonló, 100 %-os intenzitású a pályázat. Célja a hazai és a határon túli magyar tehetségígéretek óvodai tehetség kibontakoztató programjának támogatása. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**107/2017. (IV. 19.) „kt.” sz. h a t á r o z a t**

**a Madarász Imre Egyesített Óvoda „NEMZETI TEHETSÉG PROGRAM A hazai és határon túli óvodai tehetség-kibontakoztató programok támogatása NTP-OTKP-17” cím elnyerésére kiírt pályázaton való részvételéről**

A Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében a Magyarország helyi önkormányzatairól szóló 2011. évi CLXXXIX törvény 10. § (1) bekezdésében biztosított feladatkörében eljárva az alábbiak szerint dönt:

A Képviselő-testület egyetért és támogatja, hogy a Madarász Imre Egyesített Óvoda részt vegyen az **„NEMZETI TEHETSÉG PROGRAM A hazai és határon túli óvodai tehetség-kibontakoztató programok támogatása NTP-OTKP-17”** cím elnyerésére kiírt nyílt pályázaton.

1. A Képviselő-testület kéri az intézmény vezetőjét, hogy határidőre készítse el és nyújtsa be a pályázatot.

Felelős: Gulyás Ferencné intézményvezető

Határidő: 2017. április 20.

1. A Képviselő-testület nyilatkozik, hogy az intézmény a hatályos jogszabályoknak megfelelően működik, az elmúlt három év fenntartói törvényességi ellenőrzései nem tártak fel súlyos szabálytalanságot az intézmény működésében.
2. A Képviselő-testület hozzájárul fenti pályázat elnyerése esetén a feladatokkal járó, a szerződésben rögzített kötelezettségek teljesítéséhez.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Nagyné Major Mária, intézményi és civil kapcsolatok ügyintézője, helyben
7. Gulyás Ferencné intézményvezető, 5300 Karcag, Táncsics krt. 17.

**Dobos László polgármester:** Ismertette, hogy legközelebb, munkaterv szerint

**2017. április 27-én (csütörtökön) 15 órai kezdettel,**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, majd a testületi ülést bezárta.

K. m. f.

|  |  |
| --- | --- |
|  | Rózsa Sándor  |
|  | jegyző helyett: |
|  |  |
|  |  |
| **(: Dobos László :)** | **(: Dr. Czap Enikő :)** |
| polgármester  | aljegyző |